פרמין לופס

פרמין לופס מרין (בספרדית: Fermín López Marín; נולד ב-11 במאי 2003) הוא כדורגלן ספרדי המשחק כקשר בברצלונה אתלטיק מפרימרה דיוויסיון RFEF ובברצלונה מהלה ליגה.

קריירה

ראשית קריירה 
לופס, שנולד באל קמפיו, אנדלוסיה, החל לשחק כדורגל כמועדון המקומי CD FB אל קמפיו, ממנו עבר לרקראטיבו ולבה ב-2011 ולריאל בטיס ב-2012. בקיץ 2016 עבר ללה מאסיה, אקדמיית הנוער של ברצלונה.

ברצלונה

עונת 2022/23: השאלה ללינארס 
ב-19 באוגוסט 2022 חתם לופס על חוזה מקצועני לשנתיים בברצלונה אתלטיק, ומיד הושאל ללינארס דפורטיבו  מהליגה השלישית לעונת 2022/23. הוא ערך את הופעת הבכורה שלו בבוגרים תשעה ימים לאחר מכן, כשפתח בניצחון ביתי 2–0 על מרידה AD.

לופס כבש את שער הבוגרים הראשון שלו ב-30 באוקטובר 2022, בניצחון 2–1 על ראיו מחדאונדה. הוא סיים את העונה עם 12 שערים ב-40 הופעות.

עונת 2023/24: הופעת בכורה בקבוצה הראשונה 
לאחר שהרשים באימונים עם הקבוצה הבוגרת של ברצלונה זומן לופס למסע משחקי ההכנה של הקבוצה בארצות הברית ביולי 2023. ב-29 ביולי 2023 הוא כבש ובישל בניצחון 3–0 בקלאסיקו הידידות נגד ריאל מדריד. לאחר המשחק אישר מאמן הקבוצה צ'אבי שלופס יישאר בסגל הקבוצה הבוגרת בעונת .

ב-27 באוגוסט 2023 ערך לופס את הופעת הבכורה שלו בלה ליגה בניצחון 4–3 על ויאריאל. יומיים לאחר מכן הוא חתם על חוזה חדש במועדון עד 30 ביוני 2027 עם סעיף שחרור של 400 מיליון אירו.

ב-19 בספטמבר 2023 הוא ערך את הופעת הבכורה שלו בליגת האלופות, בניצחון 5–0 על רויאל אנטוורפן בפתיחת שלה הבתים של עונת . ב-25 באוקטובר הוא כבש את שער הבכורה שלו בליגת האלופות בהופעתו הראשונה בהרכב ונבחר למצטיין המשחק בניצחון 2–1 על שחטאר דונצק במסגרת המחזור השלישי של שלב הבתים בעונת 2023/2024. יום לפני כן הוא האריך את חוזהו בקבוצה בארבע שנים.

ב-26 בספטמבר 2023 כבש לופס את שערו הראשון בלה ליגה, השער השני בתיקו 2–2 עם מיורקה.

קישורים חיצוניים

הערות שוליים 

קשרי כדורגל ספרדים
כדורגלני ברצלונה
ספרדים שנולדו ב-2003